احمد سعید ناگی

احمد سعید ناگی  (پیدائش: 2 فروری، 1916ء - وفات: یکم ستمبر، 2006ء) پاکستان سے تعلق رکھنے والے عالمی شہرت یافتہ مصور تھے۔ انہیں تحریک پاکستان کا سرکاری مصور ہونے کی وجہ سے شہرت حاصل ہے۔

حالات زندگی 
احمد سعید ناگی 2 فروری، 1916ء کوامرتسر، برطانوی ہندوستان میں پیدا ہوئے۔ انہوں نے امرتسر، لاہور، دہلی اور پیرس میں تعلیم پائی۔ 1944ء میں انہیں قائد اعظم محمد علی جناح کو روبرو بٹھا کر ان کا پورٹریٹ بنانے کا اعزاز حاصل ہوا۔ احمد سعید ناگی کی مصوری کی نمائش پیرس، لندن، لوزان، نیویارک، زغرب، تہران، دہلی، شملہ، لاہور اور کراچی شہروں میں ہوچکی تھی۔ ان کی بنائی ہوئی پینٹنگز زیارت ریذیڈنسی، گورنر ہاؤس کوئٹہ، گورنر ہاؤس کراچی، موہٹہ پیلس، قصر ناز، گورنر ہاؤس پشاور اور پنجاب اسمبلی بلڈنگ لاہور میں آویزاں ہیں ۔ انہیں تحریک پاکستان کا سرکاری مصور بھی کہا جاتا ہے۔

اعزازات 
حکومت پاکستان نے ان کی خدمات کے اعتراف کے طور پر انہیں 14 اگست، 1990ء کو صدارتی تمغا برائے حسن کارکردگی عطا کیا۔

وفات 
احمد سعید ناگی یکم ستمبر، 2006ء کو کراچی، پاکستان میں وفات پا گئے۔

حوالہ جات 

1916ء کی پیدائشیں
2006ء کی وفیات
بیسویں صدی کے پاکستانی مصور
پاکستانی فنکار
پاکستانی مسلم شخصیات
پاکستانی مصور
تمغائے حسن کارکردگی وصول کنندگان
کارکنان تحریک پاکستان
کراچی کے فنکار
Short description is different from Wikidata